# Motrev

Motrev :
| An iliz katolik. ||
| Anv gallek (ofisiel) | Motreff |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kastellin |
| Kanton | Karaez |
| Kod kumun | 29152 |
| Kod post | 29270 |
| Maer Amzer gefridi | Samuel Féat 2020-2026 |
| Etrekumuniezh | KK ar Poc'hêr |
| Bro velestradurel | Bro Kornôg Kreiz-Breizh |
| Lec'hienn Web | http://www.motreff.fr |
| Poblañsouriezh ||
| Poblañs | 707 ann. (2020) |
| Stankter | 33 ann./km² |
| Douaroniezh ||
| Daveennoù lec'hiañ | 48° 12′ 06″ Norzh 3° 33′ 19″ Kornôg / 48.20169, -3.555405 |
| Uhelderioù | kreiz-kêr : 200 m bihanañ 72 m — brasañ 258 m |
| Gorread | 21,59 km² |
| Motrev ||
| kemmañ |
Motrev a zo ur gumun eus Bro-Gerne (Poc'hêr) e kanton Karaez, e departamant Penn-ar-Bed, e Kreiz Breizh.

## Ardamezioù

En sabel e dreustell dentek brizhet etre aour ha gul, leinet gant un leon tremenant hebiaet gant div ginerminig an holl en aour

## Brezhoneg
### Ar Brezoneg er Skol

* 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

## Istor
### XVII$^{vet}$ kantved

* Emsavadeg ar Bonedoù ruz:
** un digoll a 1 450 lur a voe paeet gant ar barrez d'an aotrou Le Moyne de Trevigny goude tagadenn e gastell e Sant-Hern d'an 11 a viz Gouere 1675 e-pad an emsavadeg;
** nac'het e voe an distaoliadeg roueel eus miz C'hwevrer 1676 ouzh daou zen eus Motrev, Yvon Le Cardinal ha Jean Goant, goude an emsavadeg .

### XX$^{vet}$ kantved
#### Brezel-bed kentañ

* Mervel a reas 48 gwaz eus ar gumun abalamour d'ar brezel, eleze 3,18% eus ar boblañs e 1911 (met 67 hervez monumant ar re varv e bourc'h Karaez, eleze 4,46% eus ar boblañs e 1911).

#### Eil brezel-bed

* Mervel a reas triwec’h den ag ar gumun abalamour d'ar brezel.
* D'an 23 a viz Genver 1943 e kouezhas daou garr-nij eus aerlu ar Stadoù-Unanet, ur B-17F-27-BO (anvet "Green Hornet", marilhet 41-24603 ha kodet BN-?) e Kergolae hag ur B-17F-25-BO (anvet ""Hell Cat", marilhet 41-24580 ha kodet VK-C) e Kerbeleg e Motrev; diwar an triwec'h milour e varvas unan, douaret eo er Brittany American Cemetery e Montjoie-Saint-Martin (Bro-C'hall), seizh a voe tapet gant an Alamaned, nav a zeuas a-benn da achap hag unan anezhe ne voe ket adkavet.

## Monumantoù ha traoù heverk

* Monumant ar re varv, luc’hskeudenn. Dioueliet e voe d’ar 10 a viz Gwengolo 1921.
* Iliz katolik Sant Pêr.

## Tud

* Robert Harinkin, beleg katolik, person ar barrez, yezhadurour.

### Ardamezeg ar familhoù

| d'Avaugour, aotrounez Kergorle | En argant gab en gul |

## Liammoù diavaez

a vo kavet e Wikimedia Commons.
* (br) Motrev war Geobreizh

## Levrlennadur

* Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Marsel Guieysse, La langue bretonne : ce qu'elle fut, ce qu'elle est, ce qui se fait pour elle et contre elle, pajenn 265, Kemper, Nouvelles Éditions Bretonnes, 1936
* ↑ Arthur Le Moyne de La Borderie, La Révolte du Papier Timbré advenue en Bretagne en 1675, adembannet e Les Bonnets Rouges, Union Générale d'Éditions (dastumadeg 10/18), Pariz, 1975 (e galleg), pajennoù 106-109
* ↑ Arthur Le Moyne de La Borderie, La Révolte du Papier Timbré advenue en Bretagne en 1675, adembannet e Les Bonnets Rouges, Union Générale d'Éditions (dastumadeg 10/18), Pariz, 1975 (e galleg), pajennoù 152-154
* ↑ Monumant ar re varv e bourc'h Motrev
* ↑ Monumant ar re varv e bourc'h Karaez
* ↑ Memorial Genweb
* ↑ Pertes USAAF Finistère
* ↑ Genweb
* ↑ Université de Lille